Circulația rutieră pe DN 1, în zona Câmpina, a fost închisă la miezul nopții, timp de două zile, pentru demolarea unui pod de cale ferată aflată într-o stare avansată de degradare. Lucrările au început imediat după oprirea traficului rutier.
Jumătate din pod a fost deja demolat, iar pentru protejarea asfaltului s-a depozitat un strat de nisip și pietriș, potrivit Antena 3.
Pe perioada lucrărilor, traficul rutier se va desfăşura deviat pe categorii de vehicule, astfel:
Autovehiculele cu masa mai mică de 3,5 tone, pentru sensul Bucureşti – Braşov şi retur: DN 1, kilometrul 89+450 metri (Băneşti) – DJ 102I – Calea Daciei – B-dul. N. Bălcescu – DJ 101R – DN 1, kilometrul 94+650 metri Cornu.
Autovehiculele cu masa mai mare de 3,5 tone, pentru sensul Ploieşti – Braşov şi retur:
DN 1, kilometrul 53+650 metri (Bărcăneşti) intersecţie cu DN 1A – Centura de Est – DN 1A (Blejoi – Vălenii de Munte – Cheia – Săcele) – DN 1 – Braşov;
DN 1, kilometrul 59+800 metri (Bărcăneşti) intersecţie cu DN 1A – Centura de Vest – DN 1A (Blejoi – Vălenii de Munte – Cheia – Săcele) – DN 1 – Braşov;
DN 1, kilometrul 64+400 metri (Bărcăneşti) – DN 72 – Târgovişte – DN 71 (Târgovişte – Fieni – Moroieni) – DN 71 – DN 1 Sinaia – DN 1 – Braşov.
Dacă lucrările vor fi finalizate la timp, traficul rutier va fi reluat pe 20 martie, la ora 24:00.
Galerie FOTO (sursa: antena3.ro)